AFIVAN Burjassot celebrar el Dia Internacional de la Fibromiàlgia i de la Síndrome de la Fatiga Crònica amb diferents accions
2025-07-24

L’Associació de Fibromiàlgia València Nord de Burjassot (AFIVAN) té una data anual marcada en el seu particular calendari: el 12 de maig, dia en què es commemora el Dia Internacional de la Fibromiàlgia i de la Síndrome de la Fatiga Crònica (SFC). Una jornada amb la qual volen donar visibilitat per a conscienciar a la societat en tot allò referent a la malaltia.

Enguany, el dia triat per a commemorar esta data a Burjassot és el dissabte 11 de maig i el lloc, com és habitual, la Plaça de l’Ajuntament. A partir de les 12.00 hores, tindrà lloc la lectura del Manifest elaborat enguany per l’entitat i, després, hi haurà una classe de ball oferida per l’Acadèmia de ball d’Ángel Ramírez.

Abans d’eixe dia, i comptant en totes les accions amb la col·laboració de la Regidoria de Sanitat, dirigida per Isabel Mª Mora, AFIVAN situarà taules informatives en diferents punts del municipi. El dimarts 7 de maig, la taula estarà situada en els dos centres de salut de Burjassot, de 10.00 a 12.30 hores, i el dimecres dia 8 de maig ,a la porta de l’Ajuntament.

A més, del 10 al 12 de maig, la façana del Consistori es vestirà de morat, el color de la fibromiàlgia, perquè la ciutadania conega també la commemoració d’esta data i el que simbolitza el color blau per a l’entitat.